Na podlagi 58. člena Zakona o javnih uslužbencih (Uradni list RS, št. 63/2007 – UPB3 in 65/2008, [69/2008](http://www.uradni-list.si/1/objava.jsp?urlid=200869&stevilka=3014)-ZTFI-A, [69/2008](http://www.uradni-list.si/1/objava.jsp?urlid=200869&stevilka=3015)-ZZavar-E, [40/2012](http://www.uradni-list.si/1/objava.jsp?urlid=201240&stevilka=1700)-ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb, v nadaljevanju ZJU) Urad Vlade RS za komuniciranje, Gregorčičeva ulica 25, 1000 Ljubljana objavlja javni natečaj za zasedbo prostega uradniškega delovnega mesta

**SEKRETAR (šifra DM 188)**

**v Sektorju za vladno komuniciranje za nedoločen čas, s polnim delovnim časom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje) / visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja) / magistrska izobrazba (druga bolonjska stopnja)
* najmanj 7 let delovnih izkušenj,
* opravljeno usposabljanje za imenovanje v naziv (če ga kandidat nima, ga mora opraviti v 1 letu od sklenitve delovnega razmerja),
* dovoljenje za dostop do tajnih podatkov stopnje ZAUPNO za nacionalno raven, EU in NATO (če kandidat dovoljenja nima, bo zanj sprožen postopek varnostnega preverjanja za pridobitev ustreznega dovoljenja za dostop do tajnih podatkov po sklenitvi pogodbe o zaposlitvi),
* znanje angleškega jezika na višji ravni,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev.
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo, ali ima veljavna dovoljenja za dostop do tajnih podatkov stopnje ZAUPNO za nacionalno raven, EU in NATO. V nasprotnem primeru bo moral izbrani kandidat podati soglasje, da delodajalec zanj sproži postopek varnostnega preverjanja za pridobitev ustreznega dovoljenja za dostop do tajnih podatkov.

Delovno področje - naloge:

* načrtovanje, vodenje in koordinacija komunikacijskih projektov in kampanj
* sodelovanje z institucijami EU in mednarodnimi organizacijami
* krizno komuniciranje
* vodenje projektnih skupin za najzahtevnejše in ključne projekte
* neposredna pomoč pri vodenju strokovnih nalog na delu delovnega področja Urada
* vodenje in/ali sodelovanje v medresorskih delovnih skupinah in v strokovnih komisijah
* samostojno oblikovanje ključnih sistemskih rešitev in drugih najzahtevnejših gradiv
* zagotavljanje oziroma neposredna pomoč pri zagotavljanju razvoja organizacije
* predavanja in predstavitve za splošno in strokovne javnosti
* svetovanje s področja dela Urada drugim organom
* priprava zahtevnejših analiz, poročil, opomnikov, sporočil za javnost in drugih zahtevnih gradiv
* priprava besedil in gradiv za objavo na spletnem mestu državne uprave ter družbenih medijih
* opravljanje drugih najzahtevnejših nalog.

Prijava mora vsebovati:

* 1. Pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena.
  2. Opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, datum sklenitve in datum prekinitve delovnega razmerja pri posameznem delodajalcu, kratek opis dela, ki ga je opravljal, ter navedbo stopnje izobrazbe, ki se je zahtevala za delovno mesto).
  3. Dokazilo o znanju angleškega jezika na višji ravni (najmanj B2 raven).
  4. Pisno izjavo kandidata, da:
     + je državljan Republike Slovenije,
     + ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
     + zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
  5. Pisno izjavo, da za namen tega natečajnega postopka dovoljuje Uradu Vlade RS za komuniciranje pridobitev podatkov iz uradne evidence.

**Prijava se obvezno odda na priloženem obrazcu »Obrazec-za-prijavo-188«.** Zaželeno je, da kandidat prijavi priloži tudi kopijo dokazila o izobrazbi (diploma) in življenjepis.

Izpolnjevanje zahtevanih pogojev kandidat dokazuje s predložitvijo pisne »Izjave o izpolnjevanju pogojev« (del priloženega obrazca za prijavo). Če kandidat z vpogledom v uradne evidence ne soglaša (ne podpiše izjave), mora vlogi sam priložiti ustrezna dokazila; v nasprotnem primeru kandidat ne bo uvrščen v izbirni postopek.

Strokovna usposobljenost kandidatov se bo presojala na podlagi navedb v prijavi in priložene dokumentacije, na podlagi pisnega preizkusa kandidatov ter na podlagi razgovora oziroma s pomočjo drugih metod preverjanja strokovne usposobljenosti kandidatov.

V izbirni postopek se v skladu z 12. in 21. čl. Uredbe o postopku za zasedbo delovnega mesta v organih državne uprave in v pravosodnih organih (Ur. l. RS, št. 139/06 in 104/10) uvrstijo samo popolne in pravočasno prispele prijave ter le tisti kandidati, ki izpolnjujejo pogoje iz razpisa.

Prednost pri izbiri bodo imeli kandidati z delovnimi izkušnjami na področju EU in mednarodnih zadev, izkušnjami na področju vladnih odnosov z javnostmi ter z izkušnjami pri izvajanju komunikacijskih projektov in kampanj.

Z izbranim kandidatom bo sklenjena pogodba o zaposlitvi za delovno razmerje za nedoločen čas s polnim delovnim časom.

Izbrani kandidat bo delo na delovnem mestu sekretar opravljal v uradniškem nazivu sekretar. Izhodiščni plačni razred za to delovno mesto je 45. plačni razred. Izbrani kandidat bo delo opravljal v prostorih Urada Vlade RS za komuniciranje, Gregorčičeva ulica 25, Ljubljana oziroma v njegovih drugih uradnih prostorih. Na tem delovnem mestu je možno tudi občasno delo od doma.

Kandidati vložijo prijavo v pisni obliki, ki jo pošljejo v zaprti ovojnici z označbo: »Za javni natečaj - DM 188«, na naslov: Urad Vlade RS za komuniciranje, Gregorčičeva 25, 1000 Ljubljana, in sicer v roku **8 dni** po objavi javnega natečaja na osrednjem spletnem mestu državne uprave www.gov.si in Zavodu RS za zaposlovanje.

Za prijavo v pisni obliki šteje tudi prijava v elektronski obliki, poslana na elektronski naslov: [kadrovska.ukom@gov.si](mailto:kadrovska.ukom@gov.si), pri čemer veljavnost prijave ni pogojena z elektronskim podpisom. V primeru elektronske prijave morajo kandidati v zadevo elektronskega sporočila vpisati »Za javni natečaj - DM 188«.

Obvestilo o končanem javnem natečaju bo objavljeno na osrednjem spletnem mestu državne uprave www.gov.si.

Informacije v zvezi s tem javnim natečajem dobite vsak delovni dan med 10.00 in 12.00 uro na telefonski številki 01 478 2626 (mag. Valerija Obu).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 110-5/2022/3

Datum: 6. 12. 2022

Petra Bezjak Cirman

v. d. direktorja